คุณคะพ่อหนูถ่ายน้อยมาก 3-4 วันแล้วค่ะ แต่ไม่มีเลือดออกนะคะ เป็นสีปกติเลยค่ะ แต่ออกน้อย แล้วสังเกตุว่าพ่อน้ำหนักลดลง อาการอย่างอื่นพ่อไม่มีค่ะ พ่อยังกินเยอะเหมือนปกติเลย ก่อนหน้านี้พ่อเคยเป็นกษัยค่ะ ถามแกแกบอกหายแล้ว ไม่ทราบว่ามันเกี่ยวกันมั้ยค่ะ กลัวพ่อจะเป็นเกี่ยวกับมะเร็งลำใส้อ่ะค่ะ เพราะพ่อเป็นคนสูบบุหรี่ด้วย เคลียดค่ะ พ่อเคยตรวจเลือดแล้วค่ะ ปกติค่ะ ตรวจทุกอย่าง ยกเว้น ปอดกับมะเร็ง
สวัสดีค่ะ การถ่ายอุจจาระ หากเกิดขึ้นน้อยกว่า 3 ครั้งต่อสัปดาห์ และลักษณะอุจจาระแข็ง ต้องใช้แรงเบ่ง รวมทั้งหลังถ่ายแล้วยังมีความรู้สึกว่าถ่ายอุจจาระไม่สุด ถือว่ามีอาการของท้องผูกโดยการขับถ่ายเปลี่ยนแปลงนั้นอาจมีสาเหตุจากการเคลื่อนไหวของลำไส้ลดลง เพราะขาดตัวกระตุ้นการเคลื่อนไหวของลำไส้ จากการที่มีปริมาณอุจจาระน้อย เช่น เกิดจากการกินอาหารที่มีกากใยน้อย ดื่มน้ำน้อย หรือขาดการเคลื่อนไหวของร่างกาย มีการอุดตันภายในลำไส้ใหญ่หรือทวารหนัก เช่น มีเนื้องอกหรือมะเร็ง หรือเกิดจากผลข้างเคียงของยาบางชนิดแนะนำพาพ่อไปตรวจเพิ่มเติมหากคิดว่ามีการขับถ่ายเปลี่ยนแปลงร่วมกับน้ำหนักลดมากผิดปกติ อาจจะต้องมีการตรวจอุจจาระหาเลือดปนหรือทำการส่องกล้องทางเดินอาหารเพิ่มเติมค่ะในเบื้องต้น ควรดื่มน้ำเปล่ามากๆ อย่างน้อยวันละ 8-10 แก้ว เน้นทานอาหารที่มีไฟเบอร์สูง จำพวกผัก ผลไม้ ธัญพืชต่างๆ หรืออาจทานไฟเบอร์สำเร็จรูปเสริม ออกกำลังกายเพื่อให้ลำไส้เคลื่อนไหว